
TERMIN:
23/25 oktober 2026

3-dnevni avtobusni izlet po Dalmaciji in Hercegovini
POSEBNA PONUDBA ZA ČLANE DGN LJUBLJANA


1. DAN: SLOVENIJA–TROGIR–MAKARSKA–PELJEŠKI MOST–NEUM
V zgodnjih jutranjih urah se bomo odpravili proti južni Dalmaciji. Naša prva postojanka bo čudoviti Trogir, eno najlepše ohranjenih srednjeveških mest ob Jadranu, ki je uvrščeno na Unescov seznam svetovne dediščine. Sprehod skozi ozke kamnite ulice nas bo popeljal mimo veličastne katedrale sv. Lovrenca, mestne lože, palač in trgov, ki pričajo o bogati zgodovini tega dalmatinskega bisera.

Pot bomo nadaljevali proti Makarski, priljubljenemu letovišču pod mogočnim gorovjem Biokovo. Sprehodili se bomo po znameniti rivi in si vzeli nekaj prostega časa za kavo ob morju ter uživanje v pristnem dalmatinskem vzdušju.

Sledi vožnja čez veličastni Pelješki most, enega največjih gradbenih projektov na Hrvaškem, ki je povezal skrajni jug države z njenim preostalim delom. Ob mostu bomo naredili postanek za fotografiranje in občudovanje tega impresivnega arhitekturnega dosežka.

V večernih urah bomo prispeli v Neum, edino bosansko-hercegovsko mesto ob Jadranskem morju. Namestitev v hotelu, večerja in nočitev.

2. DAN:	NEUM–VRELO	BUNE–MOSTAR–MEĐUGORJE–KRAVICE–NEUM
Po zajtrku nas čaka dan, poln naravnih in kulturnih znamenitosti Hercegovine. Najprej bomo obiskali čudovito Vrelo Bune, enega najmočnejših kraških izvirov v Evropi, ki izvira tik pod strmimi skalnimi pečinami.

Pot bomo nadaljevali v Mostar, eno najlepših mest Bosne in Hercegovine. Sprehodili se bomo po slikoviti stari čaršiji, občudovali znameniti Stari most, ki je uvrščen na Unescov seznam svetovne dediščine, ter začutili edinstveno prepletanje orientalske in mediteranske kulture. Med ozkimi ulicami bomo našli številne rokodelske delavnice, kavarne in tradicionalne trgovinice.

Popoldne bomo obiskali svetovno znano romarsko središče Međugorje, kjer bo čas za individualni ogled cerkve sv. Jakoba, molitev ali sproščen sprehod po kraju.

Po želji bomo obiskali še slapove Kravica, eno najlepših naravnih znamenitosti Hercegovine, kjer smaragdno zelena voda ustvarja osupljivo kuliso.

Vrnitev v Neum, prosti čas za sprehod ob morju, večerja in nočitev.

3. DAN: NEUM–DELTA NERETVE–SLOVENIJA
Po zajtrku se bomo odpravili v slikovito delto reke Neretve, ki jo zaradi njene izjemne rodovitnosti pogosto imenujejo tudi hrvaška Kalifornija.

Obiskali bomo tradicionalno plantažo mandarin, kjer bomo lahko okušali sveže sadeže in jih nabrali tudi za domov. Gostoljubni domačini nas bodo pričakali z domačo lozo, smokvami in pristnim dalmatinskim sprejemom.

Posebno doživetje bo vožnja s tradicionalnimi neretvanskimi ladjicami – trupicami po kanalih in rokavih reke Neretve. Med plovbo bomo uživali v čudoviti pokrajini, fotografirali nepozabne prizore in spoznavali življenje ob reki.

Za zaključek nas čaka še okusno domače kosilo ob spremljavi dalmatinske glasbe. V popoldanskih urah se bomo polni lepih vtisov odpravili proti Sloveniji, kamor bomo prispeli v poznih večernih urah.

Cena 280 € po osebi vključuje:
· avtobusni prevoz,
· cestnine in druge pristojbine,
· 2 polpenziona v hotelu 3*/4* v dvoposteljnih sobah s TWC,
· trgatev mandarin,
· fotosafari – vožnjo s tradicionalnimi neretvanskimi ladjicami,
· domače kosilo ob spremljavi dalmatinske glasbe,
· oglede po programu,
· slovensko vodenje,
· organizacijo potovanja.

Doplačilo po želji:
· enoposteljna soba: 52 €.

Odhodno mesto in ura odhoda se za zaključeno skupino določita po dogovoru.

